laion/Wikipedia-Exotic huggingface dataset:
ალაქურშაქი

ალაქურშაქი (აზერ. Alaqurşaq) — სოფელი აზერბაიჯანში, გუბადლის რაიონში. 1993 წლიდან სომხეთის რესპუბლიკის შეიარაღებული ძალების მიერ იყო ოკუპირებული. 2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ. ალაქურშაქი GEOnet სახელების სერვერზე ↑ Qubadlı rayonu Ümumi məlumat[მკვდარი ბმული] ↑ Occupied on August 31, 1993, by the Armenian armed forces. ↑ President Ilham Aliyev: Victorious Azerbaijani Army liberated 48 more villages, 1 settlement and 8 strategic hills from occupation
სამშვიდობო ატომი (ძეგლი)

სამშვიდობო ატომი (რუს. Мирный атом) — მონუმენტი, რომელიც აღმართულია ვოლგოდონსკში, როსტოვის ოლქი, რუსეთის ფედერაცია. სიმბოლურად დაკავშირებულია ატომური მანქანათმშენებლობისა და ენერგეტიკის განვითარებასთან ქალაქში. წარმოადგენს ვოლგოდონსკის ერთ-ერთ მთავარ სიმბოლოს. მოქანდაკე იური ვლადიმერის ძე ალექსანდროვის ნამუშევარი თავდაპირველად დადგეს აეროპორტ ვოლგოდონსკის წინ მდებარე მოედანზე ციმლიანსკში 1981 წელს. მაგრამ რამდენიმე თვის შემდეგ ძეგლი გადაიტანეს, რადგან როსტოვის ოლქის საოლქო აღმასკომის თავჯდომარის მ. ივანიცკის განცხადებით, როდესაც იგი მგზავრობდა, მან დაინახა, რომ ძეგლი არის საკმაოდ დიდი ზომის სადგურის მიმდებარე მოედნისა და აეროპორტის მიმართ. მისთვის ახალი ადგილი გამოძებნეს კურჩატოვისა და მშენებელთა ქუჩების გადაკვეთზე, სადაც დგას დღევანდელ დღემდე. ძეგლის ძირითადი კონსტრუქცია არის ელექტრონული ატომის სტილიზებული ორბიტა, რომლის შუაშიც აღმოცენებულია ვაზი, რომელსაც მტევნები ასხია. ყურძნის მტევნები სიმბოლურად დაკავშირებულია ციმლიანსკთან, რომელიც ამ მხარეში თავისი ღვინის წარმოებით ცნობილი ქალაქია. ქალაქი ცნობილია თავისი ვაზის ჯიშებით და ღვინით, რომელსაც არაერთხელ აუღია პრიზები სხვადასხვა გამოფენებზე. ძეგლის კვარცხლბეკს ოთკუთხედის ფორმის დამრეცი კედლები აქვს. თავდაპირველ პროექტში კვარხცხლბეკის ფორმა სანავიგაციო კოშკურის ფორმისა უნდა ყოფილიყო. არქიტექტორ ი. ალექსანდროვის მიერ წარმოდგენლი არქიტექტურული კომპოზიციის ესკიზი დაამტკიცა შემოქმედებითმა ჯგუფმა. ძეგლის დეტალები - კარკასი, მოპირკეთება უჟანგავი რკინითა და ლატუნის დეტალებით (ურძნის მტევნები და ტოტები), მოხდა ქარხანა ვოლგოდნსკის ქალაქ „ატომმაშში“. ↑ Памятник «Мирный атом». Rutraveller. ციტირების თარიღი: 2017-01-15. ↑ 2.0 2.1 Почему «Мирный атом» переехал из Цимлянска в Волгодонск. Блокнот. ციტირების თარიღი: 2017-01-15.
ტაჯიკეთის დროშა

ტაჯიკეთის ეროვნული დროშა — სუვერენული ტაჯიკეთის სიმბოლო. დროშა მიღებულია 1992 წლის 24 ნოემბერს. ტაჯიკეთის დროშა ითვლება გინესის რეკორდების წიგნის ბინადრად. იგი წარმოადგენს მსოფლიოში ყველაზე მაღალ ძელზე აღმართულ დროშას. ძელის სიმაღლეა 165მ. დროშა სპეციალურად აღიმართა 2011 წელს ქვეყნის დედაქალაქ დუშანბეში, ტაჯიკეთის დამოუკიდებლობის 20 წლის იუბელეზე. მან პირველობა ჩამოართვა აზერბაიჯანის ეროვნულ დროშას. დროშის ზომებია - 60მ — 30მ-ზე. ტაჯიკეთის ეროვნული დროშა — 165 მ. აზერბაიჯანის ეროვნული დროშა — 162 მ. ჩრდილოეთ კორეის ეროვნული დროშა — 160 მ. თურქმენეთის ეროვნული დროშა — 133 მ იორდანიის ეროვნული დროშა — 132 მ. არაბეთის გაერთიანებული საამიროების ეროვნული დროშა — 123 მ მექსიკის ეროვნული დროშა — 110 მ. ტაჯიკეთი დამოუკიდებელ სახელმწიფოთა თანამეგობრობა ტაჯიკეთი ტაჯიკეთის ეროვნული დროშა
ალთინჯა

ალთინჯა (აზერ. Altınca) — სოფელი აზერბაიჯანში, გუბადლის რაიონში. 1993 წლიდან სომხეთის რესპუბლიკის შეიარაღებული ძალების მიერ ოკუპირებულია. ალთინჯა GEOnet სახელების სერვერზე ↑ Qubadlı rayonu Ümumi məlumat[მკვდარი ბმული] ↑ Occupied on August 31, 1993, by the Armenian armed forces.
კაზაკთა დიდების ყორღანი (ძეგლი)

კაზაკური დიდების ყორღანი (რუს. Курган казачьей славы) — სკულპტურული კომპოზიცია ქალაქ ვოლგოდონსკში, როსტოვის ოლქი, რუსეთის ფედერაცია. მემორიალური კომპლექსი გაიხსნა 2008 წლის 4 ნოემბერს. მდებარეობს ქალაქ ვოლგოდონსკის შესასვლელში, სუხო-სოლონოვის ყურის ნაპირზე. კომპლექსი მდებარეობს ყურის ნაპირზე, რომელიც ქალაქს ჰყოფს ძველ და ახალ ნაწილებად. კომპლექსის ავტორები არიან მწერალი ვლადიმერ კარპენკო და მოქანდაკე, რუსეთის მხატვართა კავშირის წევრი ეგორ დერდიაშჩენკო. მემორიალურ კომპლექსში ცენტრალური ადგილი უკავია კავკასიის ომების გენერალს იაკობ ბალკანოვს, რომელმაც თავისი ცხოვრების 30 წელი ლაშქრობებში გაატარა. ლეგენდარული კაზაკი გენერალი იაკობ ბალკანოვი ეროვნული გმირია, რომელიც მამაცობისათვის დააჯილდოეს ოქროს იარაღით და მიანიჭეს წმინდა ანას ორდენი. არქიტექტურულ-სკულპტურული თვალსაზრისით კომპოზიცია მიწაყრილი ყორღნის ფორმისაა, რომლის სიმაღლეც 10 მეტრია. ყორღანი ორ ნაწილადაა გაყოფილი, როგორც კაზაკების შეტევის ერთი მეთოდი. ასეთ შეტევის ფორმას ეწოდება „ბაკლანოვისებური“. ყორღანის ორი ნაწილი ასევესიმბოლურად დაკავშირებულია სამოქალაქო ომში რუსების თეთრებად და წითლებად დაყოფასთან. სკულპტურული კომპოზიციის უკან დგას 5 მეტრი სიმაღლის, ბეტონისაგან დამზადებული ყორღანი, რომელზეც რელიეფურად დატანილია კადრები კაზაკების ცხოვრებიდან. ბეტონის ფილაზე გამოსახულია ხუთი ცნობილი დონელი ატამანის ბარელიეფი. ფილაზე ასევე ჩამოთვლილია ის ტომები, რომლებიც ოდესმე ცხოვრობდნენ დონის ტერიტორიაზე: სკვითები, სარმატები, ჰუნები, ალანები და სხვა. ასევე ნაჩვენებია ისტორიული თარიღები, დანგრეული ეკლესიების ფოტოები და სხვა. აქვე შეიძლება ციტატების წაკითხვა მიხეილ შოლოხოვის „წყნარი დონიდან“. გარდა ამისა, სკულპტურული კომპოზიცია მოიცავს ცალკე მდგომ შენობას , სადაც განთავსებულია სურათების გალერეა და დონის კაზაკების მუზეუმი. ↑ Курган казачьей славы в Волгодонске - самая необходимая и подробная информация о достопримечательности: фото места, описание, контакты – адрес, телефон, официальный сайт. www.rutraveller.ru. დაარქივებულია ორიგინალიდან — 2014-06-29. ციტირების თარიღი: 2017-02-28. ↑ „Курган Казачьей Славы хотят возвести в Волгодонске“. Кавказский Узел. ციტირების თარიღი: 2017-02-28. ↑ Достопримечательность Мемориальный комплекс «Курган казачьей славы» в Волгодонске по адресу Весенняя. localway.ru. დაარქივებულია ორიგინალიდან — 2017-03-01. ციტირების თარიღი: 2017-02-28. ↑ „В Волгодонске открыт казачий мемориальный комплекс“. დაარქივებულია ორიგინალიდან — 2017-03-01. ციტირების თარიღი: 2017-02-28.
არმუდლუ (მრავალმნიშვნელოვანი)

არმუდლუ შეიძლება აღნიშნავდეს: არმუდლუ — სოფელი აზერბაიჯანში, კახის რაიონში არმუდლუ — სოფელი აზერბაიჯანში, გუბადლის რაიონში არმუდლუ — სოფელი აზერბაიჯანში, ქალბაჯარის რაიონში არმუდლუ — დმანისის მუნიციპალიტეტის სოფელ პანტიანის აზერბაიჯანული სახელწოდება.
არმუდლუ (გუბადლი)

არმუდლუ (აზერ. Armudlu) — სოფელი აზერბაიჯანში, გუბადლის რაიონში. 1993 წლიდან სომხეთის რესპუბლიკის შეიარაღებული ძალების მიერ ოკუპირებულია. არმუდლუ GEOnet სახელების სერვერზე ↑ Qubadlı rayonu Ümumi məlumat[მკვდარი ბმული] ↑ Occupied on August 31, 1993, by the Armenian armed forces.
აშაღი-ჯიბიქლი

აშაღი-ჯიბიქლი (აზერ. Aşağı Cibikli) — სოფელი აზერბაიჯანში, გუბადლის რაიონში. 1993 წლიდან სომხეთის რესპუბლიკის შეიარაღებული ძალების მიერ ოკუპირებულია. აშაღი-ჯიბიქლი GEOnet სახელების სერვერზე ↑ Qubadlı rayonu Ümumi məlumat[მკვდარი ბმული] ↑ Occupied on August 31, 1993, by the Armenian armed forces.
აშაღი-მოლუ

აშაღი-მოლუ (აზერ. Aşağı Mollu) — სოფელი აზერბაიჯანში, გუბადლის რაიონში. 1993 წლიდან ოკუპირებული იყო სომხეთის რესპუბლიკის შეიარაღებული ძალების მიერ. 2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ. აშაღი-მოლუ GEOnet სახელების სერვერზე ↑ Qubadlı rayonu Ümumi məlumat[მკვდარი ბმული] ↑ Occupied on August 31, 1993, by the Armenian armed forces. ↑ President Ilham Aliyev: Victorious Azerbaijani Army liberated 48 more villages, 1 settlement and 8 strategic hills from occupation
სელინ სეზგინი

სელინ სეზგინი (დ. 20 ივნისი, 1990, სტამბოლი) — თურქი მსახიობი. დაბადების სახელია ფლოდ სეზგინი. თურქეთში განსაკუთრებით ცნობილი გახდა სერიალ „ელიფის“ ეკრანებზე გამოსვლის შემდეგ, სადაც სელინი თამაშობს პატარა ელიფის დედის როლს. დღემდე ურთიერთობს ემრე კივილჩიმთან, გულჩინ ტუნჩოკთან და იზაბელა დამლა გუვენილირთან. სერიალი პოპულარულია მრავალ ქვეყანაში, მათ შორის ინდონეზიაში. აქ მას იცნობენ სახელით მალიქი. 2015 წლის აგვისტოში სელინი თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში. Yiyemem Zeytinyağlı Safe (2006) ელიფი (სეზონი 1) (2014 - 2015) ელიფი (სეზონი 2) (2015 - 2016) ემრე კივილჩიმი გულჩინ ტუნჩოკი ისაბელა დამლა გიუვენილირი სელინ სეზგინი Instagram-ზე როგორ გამოიყურება რეალურ ცხოვრებაში მელექის გმირი სელინ სეზგინი / Selin Sezgin (მსახიობის ბიოგრაფია) დაარქივებული 2017-06-29 საიტზე Wayback Machine. სელინ სეზგინი სელინ სეზგინი
გიულჩინ თუნჩოქი

გიულჩინ თუნჩოქი (დ. 1 იანვარი, 1992, ბურსა, თურქეთი) — თურქი მსახიობი. პოპულარული გახდა თურქეთში სერიალ „ელიფის“ ეკრანებზე გამოსვლის შემდეგ. დღემდე ურთიერთობს ემრე კივილჩიმთან, სელინ სეზგინთან და ისაბელა დამლა გიუვენილირთან. სერიალი პოპულარულია მრავალ ქვეყანაში, მათ შორის ინდონეზიაში. 2015 წლის აგვისტოში გიულჩინი თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში. მსახიობი დაოჯახებული არაა. მას 2014 წლიდან დღემდე, სასიყვარულო ურთიერთობა აქვს მსახიობ ემრე კივილჩიმთან, რომელიც მისი მეწყვილის, სელიმის როლს ასრულებს სერიალში „ელიფი“. ადანალი (სეზონი 2) (2009) ყარადაღლარი (სეზონი 2) (2010) ელიფი (სეზონი 2) (2014 - 2016) ვინ არის და როგორ გამოიყურება ზეინაბის გმირი გიულჩინ თუნჩოქი
ისაბელა დამლა გიუვენილირი

ისაბელა დამლა გიუვენილირი (თურქ. Isabella Damla Güvenilir; დ. 18 იანვარი 2009, ნიუ-იორკი, აშშ) — თურქი მსახიობი. თურქეთში ვიზიტისას მისმა ოჯახმა გაიგო, რომ გოგონა დამტკიცებულია თურქული ტელეარხ 7-ის მიერ ახალ სატელევიზიო პროექტში „Elif / ელიფი“ მთავარ როლზე. როცა სერიალის გადაღებები დაიწყეს, ისაბელა 4 წლის იყო. ის ძალიან პოპულარული გახდა თურქეთში სერიალ „ელიფის“ ეკრანებზე გამოსვლის შემდეგ. დღემდე ურთიერთობს ემრე კივილჩიმთან, სელინ სეზგინთან და გულჩინ ტუნჩოკთან. სერიალი პოპულარულია მრავალ ქვეყანაში, მათ შორის ინდონეზიაში, სადაც 2015 წლის აგვისტოში თავის მეგობრებთან ერთად იყო მიწვეული ინდონეზიის ერთ-ერთ პოპულარულ ტელეპროგრამაში. ისაბელა ამჟამად, სტამბოლში ცხოვრობს და სკოლაში სწავლითაა დაკავებული. ელიფი (სეზონი 1) (2014 - 2015) ელიფი (სეზონი 2) (2015 - 2016) ელიფი (სეზონი 3) (2016 - 2017) ისაბელა დამლა გიუვენილირი დაარქივებული 2017-07-14 საიტზე Wayback Machine. იზაბელა დამლა გიუვენილირი იზაბელა დამლა გიუვენილირი იზაბელა დამლა გიუვენილირი
ბიორნ რკინისგვერდა

ბიორნ რკინისგვერდა — IX საუკუნის ვიკინგი მებრძოლი, შვედეთის მეფე და მუნსოს დინასტიის დამფუძნებელი, სკანდინავიური საგების მიხედვით, დანიელი კონუნგის, რაგნარ ლოდბროკის ვაჟი. მითოლოგიის თანახმად ბიორნი იყო ჭკვიანი მეზღვაური და დაუმარცხებელი მეომარი. 859 წელს ბიორნის სარდლობით ვიკინგებმა გაილაშქრეს სამხრეთის მიმართულებით და მიაღწიეს გიბრალტარის სრუტეს, საიდანაც გადავიდნენ მაროკოში, გაძარცვეს და დაარბიეს ბერბერების მიწები, 860 წელს კი ხმელთაშუა ზღვის აუზში შევიდნენ. ცნობილია ის ფაქტი, რომ მამამისის მკვლელობის გამო, 867 წელს ბიორნი ძმებთან ერთად სათავეში ჩაუდგა დიდ წარმართულ ჯარს და ნორთუმბრიის სამეფოს დაპყრობით დაიწყო ვიკინგების 14 წლიანი გაუთავებელი თარეში დიდი ბრიტანეთის ტერიტორიაზე. მან ელა II სისხლიანი არწივის მეთოდით სიკვდილით დასაჯა. ამის შემდეგ ბიორნმა და მისმა ძმებმა გაინაწილეს დაპყრობილი მიწები და სამეფოები დააარსეს სკანდინავიაში. ის გახდა შვედეთის კონუნგი და საფუძველი დაუდო მუნსოს დინასტიას. საგების თანახმად ბიორნის შემდეგ კონუნგის ტიტული მიიღო მისმა უფროსმა ვაჟმა, ერიკმა. Schlauch, Margaret (transl.) (1964). The Saga of the Volsungs: the Saga of Ragnar Lodbrok Together with the Lay of Kraka. New York: American Scandinavian Foundation. Lagerquist L. O. Sveriges Regenter, från forntid till nutid.— Stockholm, 1997.— ISBN 91-1-963882-5 ↑ Stevenson, WH, ed. (1904). Asser’s Life of King Alfred, Together with the Annals of Saint Neots Erroneously Ascribed to Asser. Oxford: Clarendon Press.
ნიტროგლიცერინი (წამალი)

ნიტროგლიცერინი (ლათ. Nitroglycerinum, ინგლ. Nitroglycerin) — თხევადი ზეთოვანი ნივთიერება, აზოტმჟავას და გოგირდმჟავას ნაერთი გლიცერინთან; იყენებენ როგორც ფეთქებად ნივთიერებას, აგრეთვე (უმცირესი დოზებით) როგორც სამკურნალო პრეპარატს - სისხლძარღვების გასაფართოებლად. იგი ერთ-ერთი ძველი და მოქმედი მედიკამენტია გულის დაავადების მქონე პაციენტებისათვის, რომელიც დაინერგა 1867 წელს სტენოკარდიის მკურნალობისათვის. მას შემდეგ მნიშვნელოვნად შეიცვალა პრეპარატები და დოზირების ფორმები. მისი გამოყენება ხდებოდა როგორც მწვავე სტენოკარდიული შეტევის კუპირებისათვის, ასევე სტენოკარდიული შეტევის პრევენციის მიზნით და ჰიპერტონული კრიზის დროს. ნიტროგლიცერინის ზეგავლენით ხდება პერიფერიული სისხლძარღვების (არტერიების და ვენების), ასევე კორონარული სისხლძარღვების გაფართოება. უმჯობესდება გულის კუნთისთვის სისხლის მიწოდება და მისი ჟანგბადით უზრუნველყოფა, რაც საბოლოოდ აუმჯობესებს გულის მუშაობას. ნიტროგლიცერინი განსაკუთრებულ ეფექტს ახდენს დატვირთვის და ფიზიკური აქტივობის დროს, აუმჯობესებს რა ფიზიკური დატვირთვის ამტანობას. სტენოკარდიული შეტევა იწყება მაშინ, როდესაც წარმოიქმნება შეუთავსებლობა ჟანგბადის მიწოდებასა და მოთხოვნას შორის, ე. ი. როდესაც დატვირთვის დროს ადგილი აქვს სისხლის მიმოქცევის გაძლიერებას, რასაც ვერ უმკლავდება კორონარები. სტენოკარდიული შეტევა შესაძლებელია განვითარდეს: კიბეებზე ან აღმართზე ასვლის დროს; სირბილის, ცურვის ან ჩოგბურთის თამაშის დროს; სიცივეში სახლიდან გასვლისას; ფიზიკური მუშაობის დროს. ნიტროგლიცერინი ეხმარება ადამიანს ტკივილის მოხსნაში. მიღება შესაძლებელია პრევენციის მიზნით, აუმჯობესებს სისხლის მიმოქცევას და ამარტივებს გულის მუშაობას. როდის უნდა მივიღოთ ნიტროგლიცერინი? მხოლოდ მწვავე სტენოკარდიული შეტევის დროს. ნიტროგლიცერინი შედგება ხანმოკლე მოქმედების გლიცერონიტრატისგან. იგი შესაძლებელია მიღებული იქნას სხვადასხვა ფორმით: მაგ: კაფსულების სახით, რომელსაც პაციენტი ენის ქვეშ იდებს ან ნიტროსპრეის სახით. პირის ლორწოვან გარსზე მოხვედრის შემდეგ ნიტროგლიცერინი სწრაფად შეიწოვება და მისი ეფექტი ერთ წუთში ვლინდება. მისი მოქმედება გრძელდება ნახევარი საათი. სტენოკარდიული შეტევების პრევენციის მიზნით ხდება ნიტროშემცველების მიღება ტაბლეტების ან ემპლასტროს ფორმით. პრეპარატის მიღების დროს შესაძლოა ადგილი ჰქონდეს არტერიული წნევის დაქვეითებას. წნევის დაქვეითების პრევენციის მიზნით დაბალი წნევის მატარებელი პაციენტებისთვის ნიტროგლიცერინის მიღებამდე რეკომენდებულია დაწოლა. ნიტროგლიცერინმა შეიძლება გამოიწვიოს თავის ტკივილიც სისხლძარღვების გაფართოების შედეგად. ზოგიერთი პაციენტს აქვს შიში, რომ ორგანიზმი მიეჩვევა ნიტროგლიცერინს და მედიკამენტი აღარ იმოქმედებს. ეს არასწორია. ნიტროგლიცერინის ხანმოკლე მიღებისას, იქნება ეს კაფსულის თუ სპრეის სახით, მიჩვევის საფრთხე არ არსებობს. მხოლოდ ხანგრძლივი მოქმედების ნიტროშემცველი მედიკამენტების მიღების დროს არსებობს მიჩვევის საშიშროება. მიჩვევის თავიდან ასაცილებლად რეკომენდებულია პაციენტმა გააკეთოს 12 საათიანი შუალედი მიღებებს შორის. დენთი ალფრედ ნობელი დინამიტი რა უნდა ვიცოდეთ ნიტროგლიცერინის შესახებ ნიტროგლიცერინი ნიტროგლიცერინი ნიტროგლიცერინი დაარქივებული 2017-10-30 საიტზე Wayback Machine. ალფრედ ნობელი და ნიტროგლიცერინი
კორჩაგინის ლაშქრობა გრძელდება (ძეგლი)

კორჩაგინის ლაშქრობა გრძელდება (რუს. Корчагинский поход продолжается) — სკულპტურული კომპოზიცია ქალაქ ვოლგოდონსკში, როსტოვის ოლქი, რუსეთის ფედერაცია. შედგება შადრევანისა და სკულპტურული ჯგუფისაგან. წარმოადგენს ადგილობრივი მნიშვნელობის კულტურული მემკვიდრეობის ძეგლს. 1980-იანი წლების მეორე ნახევარში კომკავშირის მოედანზე აპირებდნენ აეშენებინათ ტექნოლოგიური რეზერვუარი, რომელიც გააგრილებდა წყალს კინოთეატრის კონდიციონერებში. კინოთეატრის სამუშაოს დასაწყისში მოქანდაკე ვ. პ. პოლიაკოვმა და არქიტექტორმა ა. ე. ფროლოვმა იგი გარდაქმნეს დეკორატიულ შადრევნად. მის ერთ-ერთ მცირე მხარეს, დამთვალიერებლებისათვის განკუთვნილი ორი ამაღლებული ბილიკის ცენტრში, ქვაფენილზე მდებარეობს 12 მეტრიანი სკულპტურული კომპოზიცია „კორჩაგინის ლაშქრობა გრძელდება“, რომელიც ეძღვნება ვოლგოდონსკი მდებარე ქარხნის „ატომმაშის“ ახალგაზრდა მშენებლებს. მთლიანი კომპოზიციის დათვალიერების შემდეგ შესაძლებელია დამთვალიერებელმა იხილოს კორჩაგინელები ბუდიონოვკაში, დიდი შინელებით და მხარზე წერაქვ გადებულები. ასევე შესაძლებელია ელექტროშემდუღებლის და გეოდეზისტის ხილვაც. ქანდაკებას აქვს სპირალისებური ფორმა და მაღლდება ცენტრისკენ. კომპოზიციიის თავში დგას მშენებელი, რომელსაც ხელში მოფირალე დროშა უჭირავს. კვარცხლბეკის ერთ მხარეს გრავირებულია საბჭოთა სოციალისტური რესპუბლიკების კავშირის კომკავშირული მშენებლობების სახელები: ამურის კომსომოლსკი, დნეპრის ჰიდროელექტროსადგური, მაგნიტოგორსკის მეტალურგიული კომბინატი, თურქესტან-ციმბირის მაგისტრალი, ცელინა, ავტომობილების ქარხანა - კამაზი, ატომმაში და ბაიკალ-ამურის მაგისტრალი. 2005 წლის ოქტომბერში მიმდინარეობდა შადრევნის რეკონსტრუქცია, რომელიც განხორციელდა საქველმოქმედო ფონდების მიერ. ↑ Памятники истории и культуры (объекты культурного наследия) народов Российской Федерации[მკვდარი ბმული] ↑ Скульптурная композиция «Корчагинский поход продолжается». დაარქივებულია ორიგინალიდან — 2019-03-06. ციტირების თარიღი: 2017-07-04. ↑ Памятник Корчагинский поход продолжается. დაარქივებულია ორიგინალიდან — 2018-11-17. ციტირების თარიღი: 2017-07-04. ↑ В Волгодонске восстанавливают главный городской фонтан
ვოლგოდონსკის გამარჯვების პარკი

ვოლგოდონსკის გამარჯვების პარკი (რუს. Парк Победы) — კულტურისა და დასვენების პარკი ქალაქ ვოლგოდონსკში, როსტოვის ოლქი, რუსეთის ფედერაცია. პარკი მდებარეობს ქალაქის ძველ ნაწილში. მისი ოფიციალური სახელია კულტურის მუნიციპალური ავტონომიური დაწესებულება „გამარჯვების პარკი“. გამარჯვების პარკი დაარსდა 1965 წლის 8 მაისს, ფაშისტებზე გამარჯვების 20 წლისთავის აღსანიშნავად. 1968 წელს პარკში დაიწყო სპორტის სასახლის მშენებლობა. მშენებლობას ხელმძღვანელობდა ქიმკომბინატის მთავრი ინჟინერი იოსებ ბოლოტინი. სპორტის სასახლეში მდებარ ეყინულის არენის მოცულობა უნდა ყოფილიყო 1 200 მაყურებელზე გათვლილი. გეგმის მიხედვით ვოლგოდონსკელებს მთელი წლის განმავლობაში უნდა შეძლებოდათ დაკავებულიყვნენ საციგურაო სპორტით. მაგრამ ქიმიურმა ქარხანამ აღნიშნული პროექტი არ დაასრულა. 1976 წლის 4 ნოემბერს გამარჯვების პარკში გააშენეს „პარტიისა და შრომის ვეტერანების ხეივანი“. 1979 წელს პარტიის რაიონულმა აღმასკომმა არქიტექტორ ტარას ბოტიანოვსკს დაავალა შეექმნა პარკის რეკონსტრუქციის პროექტი. ბოტიანოვსკი მუშაობდა სარატოვში მთავარ არქიტექტორად, 1974 წელს იგი გადავიდა ვოლგოდონსშკი, სადაც დაიწყო ატომური ელექტროსადგურის მშენებლობა. 1977 წელს კი დანიშნეს ვოლგოდონსკს მთავარ არქიტექტორად. გარდა გამარჯვების პარკისა, მან სხვა პროექტებიც განახორციელა ქალაქში. 2000 წელს მას ვოლგოდონსკის საპატიო მოქალაქის ტიტული მიანიჭეს. 1980 წელს დაიწყო პარკის რეკონსტრუქცია. 1985 წლის 22 აპრილს გაიხსნა „ხსოვნის ბაღი“. ხსოვნის ბაღის ახლოს მდებარეობს გმირი ქალქების მინდორი, რომელიც ასევე ტ. ბოტიანოვსკმა დააპროექტა. 1985 წლის 9 მაისს, ფაშიზმზე გამარჯვების 40 წლისთავზე გაიხსნა განახლებული პარკი და ამავე სახელობის მოედანი შადრევნით. Кукушин В. С. История архитектуры Нижнего Дона и Приазовья — Ростов-на-Дону: ГинГо, 1996 Страница парка в ВКонтакте История Волгодонска. Парк «Победа» დაარქივებული 2017-02-18 საიტზე Wayback Machine. Парк Победы — наши дни დაარქივებული 2017-01-04 საიტზე Wayback Machine. ↑ Ботяновский Тарас Григорьевич. დაარქივებულია ორიგინალიდან — 2017-02-05. ციტირების თარიღი: 2017-07-04. ↑ Памятники площади и парка Победы. დაარქივებულია ორიგინალიდან — 2017-02-05. ციტირების თარიღი: 2017-07-04.
Hittman (რეპერი)

ბრაიან ენტონი ბეილი (ინგლ. Brian Anthony Bailey, ცნობილია როგორც Hittman; დ. 14 სექტემბერი, 1974) — ამერიკელი, რეპერი, სიმღერების ავტორი და ჩანაწერის პროდიუსერი. დაიბადა ლოს-ანჯელესში, კალიფორნიაში. 1998 წელს ხელშეკრულება გააფორმა Dr. Dre-ის ლეიბლთან Aftermath Entertainment, თუმცა რიგი მიზეზების გამო მან ვერ შეძლო საკუთარი ალბომის გამოშვება და დატოვა ლეიბლი. 2002 წელს გამოსცა მისი ყველაზე პოპულარული სინგლი „Last Dayz“. 2005 წელს გამოუშვა სადებიუტო ალბომი Hittmanic Verses ლეიბლზე Sick Bay Records. ↑ Dr. Dre's Former Protégé Hittman Gives His Opinion On Why Artists Didn't Succeed On Aftermath. AllHipHop.com. ↑ Interviews: Hittman. DubCNN.com (West Coast News Network) (July 2006).
პანაშვიდი (მოთხრობა)

პანაშვიდი (რუს. Панихида) — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა. მოთხრობა თავდაპირველად, 1886 წლის 15 თებერვალს, გაზეთ „ახალი დრო“-ს 3581-ე ნომერში გამოქვეყნდა განყოფილებაში შაბათობები, ხელმოწერით: ან. ჩეხოვი. მოთხრობა მცირე ცვლილებებით 1887 წელს გაზეთ „ბინდში“ დაიბეჭდა. უმნიშვნელო ცვლილებებით შევიდა ადოლფ მარქსის მიერ 1899—1901 წლებში გამოცემული ჩეხოვის თხზულებათა კრებულის მესამე ტომში. ჩეხოვის სიცოცხლეშივე მოთხრობა უნგრულ, გერმანულ, რუმინულ, სერბო-ხორვატულ და ფინურ ენებზე ითარგმნა. ჩეხოვი, ადრე ჩვეულებრივ თავისი ფსევდონიმით ა. ჩეხონტე აქვეყნებდა ნაწარმოებებს. „ახალ დროში“ ეს მისი პირველი პუბლიკაცია იყო. 27 (14 ძველი სტილით) თებერვალს მან გაზეთისგან ტელეგრამა მიიღო სადაც მოთხრობის ავტორის ნამდვილი სახელით გამოქვეყნებას თხოვდნენ. ა. ლაზარევ-გრუზინსკი თავის მემუარებში წერდა: „ჩეხოვმა თანხმობა მისცა, თუმცა შემდეგ ინანა, რადგან ის რაღაცის სამედიცინო ჟურნალში აპირებდა და თავის ნამდვილ გვარს უფრო სერიოზული სტატიებისთვის ინახავდა“. 6 მარტს (ძველი სტილით 21 თებერვალი) სუვორინის წერილზე პასუხისას, ჩეხოვი წერდა: „მადლობას გიხდით ჩემი ნამუშევრების მიმართ საქებარი სიტყვებისა და მოთრობის სწრაფი დაბეჭდვისათვის ‹…› თქვენ მოსაზრებას ჩემი მოთხრობის გადაგდებული დასასრულის შესახებ ვიზიარებ და მადლობას გიხდით სასარგებლო მითითებისათვის. მე უკვე ექვსი წელია ვმუშაობ, მაგრამ თქვენ პირველი ხართ რომელსაც მითითება და მოტივირება არ დაგეზარათ“. მოთხრობის ხელნაწერი დაიკარგა. შემორჩა მხოლოდ გაზეთ „ახალ დროში“ დაბეჭდილი ვერსია. Чехов А. П. Панихида // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. მოთხრობა პანაშვიდი დაარქივებული 2017-05-05 საიტზე Wayback Machine. პანაშვიდი, ორიგინალური რუსული ტექსტი რექვიემი, ინგლისურენოვანი თარგმანი ↑ ა. გრუზინსკი. О Чехове. Русская правда. 1904. № 99
სირენა (მოთხრობა)

სირენა (რუს. Сирена) — ანტონ ჩეხოვის მოთხრობა, რომელიც 1887 წელს დაიწერა. პირველად, 1887 წლის 24 აგვისტოს, გაზეთ „პეტერბურგის გაზეთი“-ს 231-ე ნომერში გამოქვეყნდა. მოთხრობა თავდაპირველად, 1887 წლის 24 აგვისტოს (ძველი სტილით), გაზეთ „პეტერბურგის გაზეთი“-ს 231-ე ნომერში გამოქვეყნდა განყოფილებაში მფრინავი შენიშვნები, ხელმოწერით ა. ჩეხონტე. სტილისტური შესწორებებისა და შემოკლებების შემდეგ ჩეხოვმა მოთხრობა ადოლფ მარქსის მიერ 1899—1901 წლებში გამოცემული თხზულებათა კრებულის პირველ ტომში შეიტანა. ჩეხოვმა მოთხრობიდან აგრეთვე ამოიღო მინიშნებები ბულგარეთში განვითარებულ მოვლენებზე, დაამატა რამდენიმე დეტალი, როგორიცაა მინაწერი გვერდზე: „ეს ხომ ბერებისთვისაც მისაღებია“. ჩეხოვის სიცოცხლეშივე მოთხრობა გერმანულ, პოლონურ, სერბო-ხორვატულ და შვედურ ენებზე ითარგმნა. ალექსანდრე ლაზარევ-გრუზინსკის თქმით, მოთხრობა ავტორმა ბაბკინოში, ერთ დღეში დაწერა. მიხეილ ჩეხოვი დარწმუნებული იყო, რომ მოთხრობაში ჩეხოვის ზვენიგოროდის შთაბეჭდილებები აისახა. ზვენიგოროდში ანტონ ჩეხოვი „მაზრების ყრილობების სხდომებს ესწრებოდა, მაღალჩინოსნების ცხოვრების ყაიდას გაეცნო“. Чехов А. П. Сирена // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. „Мир божий“, 1903, № 1, стр. 90. სირენა, ორიგინალური რუსული ტექსტი. სირენა, 1947 წლის ინგლისურენოვანი თარგმანი. მოთხრობა „სირენა“ დაარქივებული 2017-05-05 საიტზე Wayback Machine. ↑ А. П. Чехов в воспоминаниях современников. Москва, 1960, стр. 173
დრე (მრავალმნიშვნელოვანი)

დრე შეიძლება აღნიშნავდეს: დრე — სოფელი გორის მუნიციპალიტეტში დრე — სოფელი თეთრიწყაროს მუნიციპალიტეტში Dr. Dre, ამერიკელი მუსიკალური პროდიუსერი და რეპერი André 3000, აგრეთვე ცნობილი როგორც Dré Mac Dre, მოკლული ამერიკელი რეპერი ანდრე ჰარისი, ჰიპ-ჰოპ დუეტიდან Dre & Vidal ანდრე კრისტოფერ ლიონი, რეპის პროდიუსერული გუნდიდან Cool and Dre დრე — დიდი რუსული ენციკლოპედიის აბრევიატურა.